title: 2008/646/ES: Sklep Komisije z dne 31. julija 2008 o imenovanju članov in nadomestnih članov Odbora za pediatrijo, ki bodo predstavljali zdravstvene delavce in združenja bolnikov (Besedilo velja za EGP)

text:
               7.8.2008

               SL

               Uradni list Evropske unije

               L 212/5

      SKLEP KOMISIJE

   z dne 31. julija 2008
   o imenovanju članov in nadomestnih članov Odbora za pediatrijo, ki bodo predstavljali zdravstvene delavce in združenja bolnikov
   (Besedilo velja za EGP)
   (2008/646/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe (ES) št. 1901/2006 Evropskega parlamenta in Sveta z dne 12. decembra 2006 o zdravilih za pediatrično uporabo in spremembah Uredbe (EGS) št. 1768/92, Direktive 2001/20/ES, Direktive 2001/83/ES in Uredbe (ES) št. 726/2004 (1) in zlasti člena 4(1) Uredbe,
   ob upoštevanju naslednjega:

               (1)

               Člen 4(1) Uredbe (ES) št. 1901/2006 zahteva, da Komisija imenuje predstavnike zdravstvenih delavcev in združenj bolnikov v Odbor za pediatrijo Evropske agencije za zdravila (EMEA).

               (2)

               Komisija je v skladu s členom 4(1) Uredbe (ES) št. 1901/2006 izvedla javni razpis. O izidih ocene prejetih vlog v okviru tega javnega razpisa se je posvetovala z Evropskim parlamentom.

               (3)

               Člani in nadomestni člani odbora so imenovani za obdobje treh let, ki se začne 1. avgusta 2008 –

         SKLENILA:
   Edini člen
   1.   Naslednji člani in nadomestni člani Odbora za pediatrijo, ki bodo predstavljali zdravstvene delavce, so imenovani za obdobje treh let, ki se začne 1. avgusta 2008:

               —

               član: Jean Pierre ABOULKNER,

               —

               nadomestna članica: Alexandra COMPAGNUCCI,

               —

               član: David SPENSER,

               —

               nadomestni član: Alan SMYTH,

               —

               članica: Adriana CECI,

               —

               nadomestni član: Paolo PAOLUCCI.

         2.   Naslednji člani in nadomestni člani odbora, ki bodo predstavljali združenja bolnikov, so imenovani za obdobje treh let, ki se začne 1. avgusta 2008:

               —

               članica: Tsvetana SCHYNS-LIHARSKA,

               —

               nadomestna članica: Karen AIACH,

               —

               član: Michal ODERMARSKY,

               —

               nadomestna članica: Milena STEVANOVIC,

               —

               članica: Annagrazia ALTAVILLA,

               —

               nadomestna članica: Dominique GIOCANTI.

      V Bruslju, 31. julija 2008

            Za Komisijo

         Günter VERHEUGEN

            Podpredsednik

      (1)  UL L 378, 27.12.2006, str. 1. Uredba, kakor je bila spremenjena z Uredbo (ES) št. 1902/2006 (UL L 378, 27.12.2006, str. 20).


Pomembno pravno obvestilo

|

52006DP0481

Sklep Evropskega parlamenta o zahtevi za zaščito poslanske imunitete Gérarda Oneste (2006/2121(IMM))

Uradni list 314 E , 21/12/2006 str. 0084 - 0085

		P6_TA(2006)0481Zahteva za zaščito poslanske imunitete Gérarda OnesteSklep Evropskega parlamenta o zahtevi za zaščito poslanske imunitete Gérarda Oneste (2006/2121(IMM))Evropski parlament,- ob upoštevanju zahteve Monice Frassoni za zaščito poslanske imunitete Gérarda Oneste v zvezi s kazenskim postopkom, sproženim proti njemu pred tretjim senatom kazenskega pritožbenega sodišča v Toulouseu v Franciji, ki je bila vložena 17. maja 2006 in razglašena na plenarnem zasedanju 31. maja 2006,- po zaslišanju Gérarda Oneste v skladu s členom 7(3) svojega Poslovnika,- ob upoštevanju členov 9 in 10 Protokola z dne 8. aprila 1965 o privilegijih in imunitetah Evropskih skupnosti in člena 6(2) Akta z dne 20. septembra 1976 o volitvah poslancev Evropskega parlamenta s splošnimi neposrednimi volitvami,- ob upoštevanju sodb Sodišča Evropskih skupnosti z dne 12. maja 1964 in 10. julija 1986 [1],- ob upoštevanju člena 26 Ustave Republike Francije,- ob upoštevanju členov 6(3) in 7 svojega Poslovnika,- ob upoštevanju poročila Odbora za pravne zadeve (A6-0386/2006),A. ker je Gérard Onesta poslanec Evropskega parlamenta, v katerega je bil izvoljen na šestih neposrednih volitvah, ki so potekale med 10. in 13. junijem 2004, in ker je Parlament veljavnost njegovega mandata preveril 14. decembra 2004 [2],B. ker poslanci med zasedanjem Evropskega parlamenta uživajo na ozemlju svoje države imunitete, priznane poslancem parlamenta te države, in ker sklicevanje na imuniteto ni mogoče, kadar je poslanec zaloten pri storitvi kaznivega dejanja; ker to Evropskemu parlamentu ne preprečuje uresničevanje pravice do odvzema imunitete svojemu članu [3],C. ker je določba, ki se jo uporablja v zadevnem primeru, drugi pododstavek člena 26 francoske ustave, ki določa, da se brez dovoljenja predsedstva skupščine, katere član je, nobenega člana poslanca ne sme prijeti zaradi težjega kaznivega dejanja ali druge večje kršitve, niti se ne sme poti njemu izvršiti kakršnega koli drugega ukrepa odvzema prostosti ali ukrepa omejevanja svobode; ker takšno dovoljenje ni potrebno v primeru težjega kaznivega dejanja ali če je bil storilec zaloten pri drugi večji kršitvi ali če je sodba pravnomočna,D. ker je kazensko pritožbeno sodišče v Toulouseu obsodilo Gérarda Onesto na tri mesece zaporne kazni in torej izreklo strožjo kazen, kot je bila tista, ki je bila izrečena drugemu obtožencu, in ker je isto sodišče svoji različni sodbi utemeljilo s trditvijo, da je imel Gérard Onesta v svoji vlogi poslanca Parlamenta bolj kot kateri koli drugi državljan na voljo sredstva, da pride do besede na političnih forumih, zlasti ob podpori ostalih izvoljenih članov njegove stranke, njegove poslanske skupine v skupščini in po potrebi tudi medijev, saj je - po navedbah francoskega sodišča - strokovnjak na področju umetnosti komunikacije,E. ker strožje kaznovanje Gérarda Oneste zgolj zaradi njegovega položaja poslanca Parlamenta predstavlja očitno diskriminacijo do izvoljenih politikov, saj se zdi, da slednjim ni dovoljeno sodelovati na javnih protestih enako kot ostalim državljanom, ker imajo na voljo druga, bolj učinkovita sredstva izražanja; ker bi to lahko pripeljalo do nesprejemljivega zaključka, da lahko poslanci Parlamenta delujejo le v okvirih političnih skupščin ter da zunaj teh forumov uživajo manj pravic in imajo na voljo manj sredstev izražanja kot drugi državljani,F. ker diskriminatorna uporaba postopka "flagrante delicto" s strani francoskih oblasti le pri poslancih Parlamenta - izbranih med več kot 400 vpletenimi osebami - predstavlja zlorabo postopka izključno z namenom izigravanja Protokola o privilegijih in imunitetah,G. ker Gérard Onesta trdi, da je bil njegov namen usmeriti pozornost na dejstvo, da je Sodišče Evropskih skupnosti spoznalo Francijo za krivo, ker v svojo zakonodajo ni prenesla Direktive 2001/18/ES Evropskega parlamenta in Sveta z dne 12. marca 2001 o namernem sproščanju gensko spremenjenih organizmov v okolje [4],H. ker je ta zadeva izredno občutljiva in so njene posledice glede pooblastil in pristojnosti Evropskega parlament nesprejemljive, saj je treba odločno obsoditi diskriminatorni odnos francoskega sodišča in posledično politično oškodovanje državljanskih pravic Gérarda Oneste,I. ker je Gérard. Onesta, ko izčrpa notranja pravna sredstva, v vsakem primeru upravičen, da svoj primer predloži Evropskemu sodišču za človekove pravice v Strasbourgu, in Evropski parlament že preučuje podporne ukrepe,J. ker je vsak primer političnega preganjanja poslancev Evropskega parlamenta napad na integriteto te politične ustanove, ki so jo na demokratičen način izvolili evropski narodi, ter je to mogoče razumeti kot zaničevanje Parlamenta, in ker je Evropski parlament kot demokratična ustanova dolžan braniti svoja pooblastila in pristojnosti z vsemi sredstvi, ki jih ima na voljo,1. obžaluje dejstvo, da Protokol z dne 8. aprila 1965 o privilegijih in imunitetah Evropskih skupnosti v sedanji obliki Evropskemu parlamentu ne omogoča sprejetja zavezujočih ukrepov za zaščito Gérarda Oneste, in se zato odloči, da ne zaščiti njegove imunitete.[1] Zadeva 101/63 Wagner proti Fohrmannu in Krieru [1964] ECR 195, in zadeva 149/85 Wybot proti Faureju in drugim [1986] ECR 2391.[2] Sklep Evropskega parlamenta o preverjanju veljavnosti mandatov poslancev (UL C 226 E, 15.9.2005, str. 51).[3] Člen 10 Protokola z dne 8. aprila 1965 o privilegijih in imunitetah Evropskih skupnosti.[4] UL L 106, 17.4.2001, str. 1.--------------------------------------------------


title: 2013/789/EU: Sklep Evropskega parlamenta in Sveta z dne 11. decembra 2013 o uporabi sredstev Evropskega sklada za prilagoditev globalizaciji v skladu s točko 28 Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju (vloga EGF/2013/003 DE/First Solar, Nemčija)

text:
               21.12.2013

               SL

               Uradni list Evropske unije

               L 349/97

         SKLEP EVROPSKEGA PARLAMENTA IN SVETA
   z dne 11. decembra 2013
   o uporabi sredstev Evropskega sklada za prilagoditev globalizaciji v skladu s točko 28 Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju (vloga EGF/2013/003 DE/First Solar, Nemčija)
   (2013/789/EU)
   EVROPSKI PARLAMENT IN SVET EVROPSKE UNIJE STA –
   ob upoštevanju Pogodbe o delovanju Evropske unije,
   ob upoštevanju Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju (1), zlasti točke 28 tega sporazuma,
   ob upoštevanju Uredbe (ES) št. 1927/2006 Evropskega parlamenta in Sveta z dne 20. decembra 2006 o ustanovitvi Evropskega sklada za prilagoditev globalizaciji (2), zlasti člena 12(3) Uredbe,
   ob upoštevanju predloga Evropske komisije,
   ob upoštevanju naslednjega:

               (1)

               Evropski sklad za prilagoditev globalizaciji (ESPG) je bil ustanovljen za zagotavljanje dodatne podpore presežnim delavcem, odpuščenim zaradi velikih strukturnih sprememb v svetovnih trgovinskih tokovih, ki so posledica globalizacije, ter za pomoč pri njihovi ponovni vključitvi na trg dela.

               (2)

               Medinstitucionalni sporazum z dne 17. maja 2006 omogoča uporabo sredstev ESPG do letne zgornje meje 500 milijonov EUR.

               (3)

               Nemčija je vlogo za uporabo sredstev ESPG v zvezi z odpuščenimi delavci v podjetju First Solar Manufacturing GmbH vložila 12. aprila 2013, do 14. avgusta 2013 pa jo je dopolnila z dodatnimi informacijami. Vloga izpolnjuje zahteve za določitev finančnih prispevkov iz člena 10 Uredbe (ES) št. 1927/2006. Komisija zato predlaga uporabo zneska v višini 2 305 357 EUR.

               (4)

               Zato bi bilo treba uporabiti sredstva ESPG, da se zagotovi finančni prispevek za vlogo, ki jo je vložila Nemčija –

         SPREJELA NASLEDNJI SKLEP:
   Člen 1
   V okviru splošnega proračuna Evropske unije za proračunsko leto 2013 se iz Evropskega sklada za prilagoditev globalizaciji uporabi vsota 2 305 357 EUR v odobritvah za prevzem obveznosti in odobritvah plačil.
   Člen 2
   Ta sklep se objavi v Uradnem listu Evropske unije.

      V Strasbourgu, 11. decembra 2013

            Za Evropski parlament

            Predsednik

         M. SCHULZ

            Za Svet

            Predsednik

         V. LEŠKEVIČIUS

      (1)  UL C 139, 14.6.2006, str. 1.

      (2)  UL L 406, 30.12.2006, str. 1.


title: 2010/366/: Sklep Sveta z dne 29. junija 2010 o imenovanju romunskega člana Odbora regij

text:
               1.7.2010

               SL

               Uradni list Evropske unije

               L 166/21

         SKLEP SVETA
   z dne 29. junija 2010
   o imenovanju romunskega člana Odbora regij
   (2010/366/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije, zlasti člena 305 Pogodbe,
   ob upoštevanju predloga romunske vlade,
   ob upoštevanju naslednjega:

               (1)

               Svet je 22. decembra 2009 in 18. januarja 2010 sprejel sklepa 2009/1014/EU in 2010/29/EU o imenovanju članov in nadomestnih članov Odbora regij za obdobje od 26. januarja 2010 do 25. januarja 2015 (1).

               (2)

               Zaradi izteka mandata Cristiana ANGHELA se je sprostilo mesto člana Odbora regij –

         SPREJEL NASLEDNJI SKLEP:
   Člen 1
   Za preostanek mandata, ki se izteče 25. januarja 2015, se za člana Odbora regij imenuje:

               —

               Dl Romeo STAVARACHE

                  Primarul municipiului Bacău, județul Bacău

         Člen 2
   Ta sklep začne učinkovati na dan sprejetja.

      V Luxembourgu, 29. junija 2010

            Za Svet

            Predsednica

         E. ESPINOSA

      (1)  UL L 348, 29.12.2009, str. 22, in UL L 12, 19.1.2010, str. 11.


title: 2006/863/ES: Sklep Sveta z dne 13. novembra 2006 o spremembi Sklepa 2004/793/ES o zaključku posvetovanj z Republiko Togo po členu 96 Sporazuma iz Cotonouja

text:
               1.12.2006

               SL

               Uradni list Evropske unije

               L 335/42

      SKLEP SVETA

   z dne 13. novembra 2006
   o spremembi Sklepa 2004/793/ES o zaključku posvetovanj z Republiko Togo po členu 96 Sporazuma iz Cotonouja
   (2006/863/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti,
   ob upoštevanju Sporazuma o partnerstvu med članicami skupine afriških, karibskih in pacifiških držav na eni strani ter Evropsko skupnostjo in njenimi državami članicami na drugi strani, podpisanega v Cotonouju dne 23. junija 2000 (1) in revidiranega v Luxembourgu dne 25. junija 2005 (2), ter zlasti člena 96 Sporazuma,
   ob upoštevanju notranjega sporazuma med predstavniki vlad držav članic, ki so se sestali v okviru Sveta, o ukrepih, ki jih je treba sprejeti, in postopkih, ki jih je treba upoštevati pri izvajanju Sporazuma o partnerstvu AKP–ES (3), in zlasti člena 3 notranjega sporazuma,
   ob upoštevanju predloga Komisije,
   ob upoštevanju naslednjega:

               (1)

               Sklep Sveta 2004/793/ES z dne 15. novembra 2004 (4) o zaključku posvetovanj z Republiko Togo po členu 96 Sporazuma iz Cotonouja določa, da obdobje za spremljanje ustreznih ukrepov traja 24 mesecev od datuma njegovega sprejetja.

               (2)

               Politična kriza, ki je nastopila po smrti predsednika Eyademe leta 2005, ni bila predvidena in je vplivala na prvotni časovni razpored za izpolnitev zavez, ki jih je prevzela vlada Toga, ter onemogočila, da se v prvotno določenem roku dosežejo zastavljeni cilji, predvsem izvedba predvidenih zakonodajnih volitev.

               (3)

               Ob koncu tega obdobja spremljanja je bilo ugotovljeno, da so bile številne zaveze izpolnjene, poglavitne ostale zaveze pa so privedle do konkretnih pobud. Vendar pa je treba precej pomembnih ukrepov glede bistvenih delov Sporazuma iz Cotonouja še izvesti –

         SKLENIL:
   Člen 1
   Veljavnost Sklepa 2004/793/ES o zaključku posvetovanj z Republiko Togo po členu 96 Sporazuma iz Cotonouja se podaljša za 12 mesecev, tj. do 15. novembra 2007. Redno se pregleda vsakih 6 mesecev.
   Člen 2
   Ukrepi, sprejeti s Sklepom 2004/793/ES na podlagi ustreznih ukrepov iz člena 96(2)(c) Sporazuma iz Cotonouja, se spremenijo, kakor je opredeljeno v osnutku dopisa iz Priloge k temu sklepu.
   Člen 3
   Ta sklep začne veljati na dan sprejetja. Objavi se v Uradnem listu Evropske unije.

      V Bruslju, 13. novembra 2006

            Za Svet

            Predsednik

         E. TUOMIOJA

      (1)  UL L 317, 15.12.2000, str. 3.

      (2)  UL L 287, 28.10.2005, str. 4.

      (3)  UL L 317, 15.12.2000, str. 376.

      (4)  UL L 349, 25.11.2004, str. 17.

      PRILOGA
      Predsedniku vlade Republike Togo
      Spoštovani predsednik vlade,
      Evropska unija pripisuje členu 9 Sporazuma iz Cotonouja velik pomen. Bistveni deli Sporazuma so spoštovanje človekovih pravic ter načela demokracije in pravne države, na katerih temelji partnerstvo AKP–EU, zato predstavljajo temelj naših odnosov.
      Evropska unija je leta 2004 menila, da politične razmere v Togu kršijo te bistvene dele, in aprila 2004 začela posvetovanja v skladu s členom 96 Sporazuma, v okviru katerih je vlada prevzela 22 zavez. Ta posvetovanja so privedla do sklepov, ki so bili predhodno sporočeni predsedniku vlade v dopisu z dne 15. novembra 2004.
      Ustrezni ukrepi določajo, da obdobje spremljanja traja 24 mesecev in se zaključi 14. novembra 2006. V tem obdobju je potekal okrepljen politični dialog, ki je bil med drugim potrjen tudi z organizacijo skupnih spremljanj Sveta in Komisije julija 2005, marca 2006 in oktobra 2006.
      Spremljanje prevzetih zavez kaže na izrazito izboljšanje razmer ob koncu leta 2004, ki mu je z dogajanji leta 2005 po smrti predsednika Eyademe sledilo poslabšanje. Od junija 2005 se je začela izvajati politika odprtosti, trenutno se beleži izrazito in stalno izboljšanje razmer, ki je odraz nedavno sklenjenega celovitega političnega sporazuma, v zvezi s katerim želimo čestitati organom in vsem udeležencem v Togu.
      Med poglavitnimi pobudami, ki so bile sprejete v okviru 22 zavez, je treba opozoriti zlasti na:

                  —

                  vzpostavitev pravega političnega dialoga v Togu, ki je na podlagi odprtega dnevnega reda vsem strankam omogočil, da obravnavajo vse sporne točke. Na podlagi tega dialoga so 20. avgusta 2006 vsi udeleženci podpisali politični sporazum. Namen podpisanega besedila je postaviti temelje za trajno nacionalno spravo in ne le obravnavati zaveze, prevzete do Evropske unije. Poleg vprašanj, povezanih z volilnim sistemom in nekaznovanjem, obravnava tudi vprašanja glede nadaljevanja ustavnih reform in vojske,

                  —

                  sestavo vlade nacionalne unije, ki vključuje člane opozicije, v okviru izvajanja sporazuma z dne 20. avgusta,

                  —

                  začeti priprave za izvedbo zakonodajnih volitev, ki jih je junija 2007 razglasila Neodvisna nacionalna volilna komisija (CENI),

                  —

                  izvajanje novega zakona o medijih, prizadevanja na ravni javnih medijev za bolj uravnoteženo spremljanje aktualnih dogodkov in prvo ponovno sestavo Visoke oblasti za avdiovizualno politiko in komunikacije,

                  —

                  sprejetje programa reforme pravosodja, osvoboditev političnih zapornikov, ki so bili aretirani med dogajanji leta 2005, in izboljšanje razmer v zaporih,

                  —

                  podpis Memoranduma o soglasju dne 10. julija 2006 z Visokim komisariatom Združenih narodov za človekove pravice za odprtje urada v Loméju, ki bo odgovoren, da pomaga vladi in spremlja vprašanje človekovih pravic v Togu.

            Prav tako želimo izraziti priznanje za pobude, ki presegajo okvir 22 zavez. Gre za vojaško reformo, ki mora ločiti funkcije zunanje obrambe in notranje varnosti, ter vprašanje beguncev, za katere je treba najprej ponovno vzpostaviti zaupanje.
      Nedvomno bodo vsi sprejeti ukrepi prispevali k ponovni vzpostavitvi demokracije in spoštovanju človekovih pravic ter zagotavljali izpolnjevanje prevzetih zavez.
      V okviru ponovne vzpostavitve zaupanja med Evropsko unijo in Togom, si želimo nadaljevati z dialogom, ki temelji predvsem na:

                  —

                  konsolidaciji doseženega napredka, ki jo bo treba potrditi na prihodnjih volitvah,

                  —

                  izvajanju volilnega sistema, ki ga vse stranke sprejmejo in določijo v celovitem političnem sporazumu, ki omogoča izvedbo svobodnih in preglednih zakonodajnih volitev,

                  —

                  opredelitvi pravnega sistema, ki bi urejal financiranje političnih strank,

                  —

                  nadaljevanju postopka decentralizacije,

                  —

                  obravnavanju vprašanja boja proti nekaznovanju, vključno z oblikovanjem Preiskovalne komisije in Komisije za nacionalno spravo, kakor je predvideno v odstavkih 2.2. in 2.4 Splošnega političnega sporazuma, in jamstev za spoštovanje človekovih pravic, kakor izhajajo iz zaveze 2.1,

                  —

                  pregled statuta Nacionalnega odbora za človekove pravice in ponovna sestava odbora ter ustanovitev Urada visokega komisariata Združenih narodov za človekove pravice v Loméju.

            Evropska unija se zaveda pozitivne dinamike, ki je bila vzpostavljena v Togu, in spremlja pot, ki jo je treba še prehoditi in je na podlagi tega sklenila, da bo obdobje spremljanja Sklepa z dne 15. novembra 2004 podaljšala na 36 mesecev in tako organom Toga omogočila, da bodo izpolnili vse prevzete zaveze. Predsedstvo Evropske unije bo skupaj s Komisijo v obdobju šestih mesecev izvajalo redne preglede.
      Z namenom podpreti proces obstoječih reform, želi Evropska unija prilagoditi ustrezne ukrepe.
      V tem okviru se bodo neporabljena sredstva iz 6. in 7. ERS uporabila v skladu s cilji, določenimi v ustreznih ukrepih za podporo izvedbe zakonodajnih volitev, za financiranje sklada za tehnično sodelovanje, namenjenega med drugim tudi podpiranju izpolnitve 22 zavez, za podporo programa reforme pravosodja in ozaveščanja na področju človekovih pravic, pa tudi za financiranje socialnega programa za delovno intenzivna dela.
      Ker je bil zakonodajni okvir že opredeljen in datum volitev določen, je možno od sedaj začeti z notifikacijo in izvedbo 9 ERS in Okvira vzajemnih obveznosti za sklade Stabex 1995–1999.
      Prosim sprejmite gospod prvi minister, izraze našega globokega spoštovanja.
      V Bruslju,

         Za Svet

         Za Komisijo


title: Sklep Političnega in varnostnega odbora (SZVP) 2017/1280 z dne 11. julija 2017 o podaljšanju mandata vodje Misije pomoči Evropske unije za mejni prehod Rafa (EU BAM Rafah) (EU BAM Rafah/1/2017)

text:
               15.7.2017

               SL

               Uradni list Evropske unije

               L 184/63

         SKLEP POLITIČNEGA IN VARNOSTNEGA ODBORA (SZVP) 2017/1280
   z dne 11. julija 2017
   o podaljšanju mandata vodje Misije pomoči Evropske unije za mejni prehod Rafa (EU BAM Rafah) (EU BAM Rafah/1/2017)
   POLITIČNI IN VARNOSTNI ODBOR JE –
   ob upoštevanju Pogodbe o Evropski uniji in zlasti tretjega odstavka člena 38 Pogodbe,
   ob upoštevanju Skupnega ukrepa Sveta 2005/889/SZVP z dne 25. novembra 2005 o ustanovitvi Misije pomoči Evropske unije za mejni prehod Rafa (EU BAM Rafah) (1) in zlasti člena 10(1) Skupnega ukrepa,
   ob upoštevanju predloga visokega predstavnika Unije za zunanje zadeve in varnostno politiko,
   ob upoštevanju naslednjega:

               (1)

               Na podlagi člena 10(1) Skupnega ukrepa 2005/889/SZVP je Politični in varnostni odbor (PVO) v skladu s členom 38 Pogodbe pooblaščen za sprejemanje ustreznih odločitev glede izvajanja političnega nadzora in strateškega vodenja misije pomoči Evropske unije za mejni prehod Rafa (EU BAM Rafah), vključno z odločitvijo o imenovanju vodje misije.

               (2)

               PVO je 7. julija 2015 sprejel Sklep EU BAM Rafah/1/2015 (2), s katerim je bila Natalina CEA imenovana za vodjo misije EU BAM Rafah za obdobje od 1. julija 2015 do 30. junija 2016.

               (3)

               PVO je 12. julija 2016 sprejel Sklep EU BAM Rafah/1/2016 (3), s katerim je bil mandat Nataline CEA kot vodje misije EU BAM Rafah podaljšan do 30. junija 2017.

               (4)

               Svet je 4. julija 2017 sprejel Sklep (SZVP) 2017/1193 (4), s katerim je mandat misije EU BAM Rafah podaljšal za obdobje od 1. julija 2017 do 30. junija 2018.

               (5)

               Visoki predstavnik Unije za zunanje zadeve in varnostno politiko je predlagal, naj se mandat Nataline CEA kot vodje misije EU BAM Rafah podaljša za obdobje od 1. julija 2017 do 30. junija 2018 –

         SPREJEL NASLEDNJI SKLEP:
   Člen 1
   Mandat Nataline CEA kot vodje misije EU BAM Rafah se podaljša za obdobje od 1. julija 2017 do 30. junija 2018.
   Člen 2
   Ta sklep začne veljati na dan sprejetja.
   Uporablja se od 1. julija 2017.

      V Bruslju, 11. julija 2017

            Za Politični in varnostni odbor

            Predsednik

         W. STEVENS

      (1)  UL L 327, 14.12.2005, str. 28.

      (2)  Sklep Političnega in varnostnega odbora (SZVP) 2015/1128 z dne 7. julija 2015 o imenovanju vodje Misije pomoči Evropske unije za mejni prehod Rafa (EU BAM Rafah) (EU BAM Rafah/1/2015) (UL L 184, 11.7.2015, str. 16).

      (3)  Sklep Političnega in varnostnega odbora (SZVP) 2016/1194 z dne 12. julija 2016 o podaljšanju mandata vodje Misije pomoči Evropske unije za mejni prehod Rafa (EU BAM Rafah) (EU BAM Rafah/1/2016) (UL L 197, 22.7.2016, str. 3).

      (4)  Sklep Sveta (SZVP) 2017/1193 z dne 4. julija 2017 o spremembi Skupnega ukrepa 2005/889/SZVP o ustanovitvi Misije pomoči Evropske unije za mejni prehod Rafa (EU BAM Rafah) (UL L 172, 5.7.2017, str. 12).


title: 2013/61/EU: Sklep Sveta z dne 22. januarja 2013 o imenovanju nemškega nadomestnega člana Odbora regij

text:
               25.1.2013

               SL

               Uradni list Evropske unije

               L 22/23

         SKLEP SVETA
   z dne 22. januarja 2013
   o imenovanju nemškega nadomestnega člana Odbora regij
   (2013/61/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 305 Pogodbe,
   ob upoštevanju predloga nemške vlade,
   ob upoštevanju naslednjega:

               (1)

               Svet je 22. decembra 2009 in 18. januarja 2010 sprejel sklepa 2009/1014/EU (1) in 2010/29/EU (2) o imenovanju članov in nadomestnih članov Odbora regij za obdobje od 26. januarja 2010 do 25. januarja 2015.

               (2)

               Zaradi imenovanja Dagmar MÜHLENFELD za članico se je sprostilo mesto nadomestnega člana Odbora regij (3) –

         SPREJEL NASLEDNJI SKLEP:
   Člen 1
   Za preostanek mandata, ki se izteče 25. januarja 2015, se za nadomestno članico Odbora regij imenuje:

               —

               Helma OROSZ, Oberbürgermeisterin der Stadt Dresden.

         Člen 2
   Ta sklep začne veljati na dan sprejetja.

      V Bruslju, 22. januarja 2013

            Za Svet

            Predsednik

         M. NOONAN

      (1)  UL L 348, 29.12.2009, str. 22.

      (2)  UL L 12, 19.1.2010, str. 11.

      (3)  UL L 287, 18.10.2012, str. 11.


title: Sklep Evropskega parlamenta (EU) 2016/1546 z dne 28. aprila 2016 o razrešnici glede izvrševanja proračuna Evropske železniške agencije za proračunsko leto 2014

text:
               14.9.2016

               SL

               Uradni list Evropske unije

               L 246/308

         SKLEP EVROPSKEGA PARLAMENTA (EU) 2016/1546
   z dne 28. aprila 2016
   o razrešnici glede izvrševanja proračuna Evropske železniške agencije za proračunsko leto 2014
   EVROPSKI PARLAMENT,

               —

               ob upoštevanju končnega zaključnega računa Evropske železniške agencije za proračunsko leto 2014,

               —

               ob upoštevanju poročila Računskega sodišča o zaključnem računu Evropske železniške agencije za proračunsko leto 2014 z odgovorom agencije (1),

               —

               ob upoštevanju izjave o zanesljivosti (2) računovodskih izkazov ter zakonitosti in pravilnosti z njimi povezanih transakcij, ki jo je za proračunsko leto 2014 v skladu s členom 287 Pogodbe o delovanju Evropske unije pripravilo Računsko sodišče,

               —

               ob upoštevanju priporočila Sveta z dne 12. februarja 2016 o podelitvi razrešnice agenciji glede izvrševanja proračuna za proračunsko leto 2014 (05584/2016 – C8-0077/2016),

               —

               ob upoštevanju člena 319 Pogodbe o delovanju Evropske unije,

               —

               ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (3), zlasti člena 208,

               —

               ob upoštevanju Uredbe (ES) št. 881/2004 Evropskega parlamenta in Sveta z dne 29. aprila 2004 o ustanovitvi Evropske železniške agencije (Uredba o Agenciji) (4), zlasti člena 39,

               —

               ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi za splošni proračun Evropskih skupnosti (5),

               —

               ob upoštevanju Delegirane uredbe Komisije (EU) št. 1271/2013 z dne 30. septembra 2013 o okvirni finančni uredbi za organe iz člena 208 Uredbe (EU, Euratom) št. 966/2012 Evropskega parlamenta in Sveta (6), zlasti člena 108,

               —

               ob upoštevanju člena 94 in Priloge V Poslovnika,

               —

               ob upoštevanju poročila Odbora za proračunski nadzor in mnenja Odbora za promet in turizem (A8-0106/2016),

               1.

               podeli razrešnico izvršnemu direktorju Evropske železniške agencije glede izvrševanja proračuna agencije za proračunsko leto 2014;

               2.

               navaja svoje pripombe v spodnji resoluciji;

               3.

               naroči svojemu predsedniku, naj ta sklep in resolucijo, ki je del sklepa, posreduje izvršnemu direktorju Evropske železniške agencije, Svetu, Komisiji in Računskemu sodišču in poskrbi za objavo v Uradnem listu Evropske unije (serija L).

            Predsednik

         Martin SCHULZ

            Generalni sekretar

         Klaus WELLE

      (1)  UL C 409, 9.12.2015, str. 238.

      (2)  Glej opombo 1.

      (3)  UL L 298, 26.10.2012, str. 1.

      (4)  UL L 164, 30.4.2004, str. 1.

      (5)  UL L 357, 31.12.2002, str. 72.

      (6)  UL L 328, 7.12.2013, str. 42.


title: 2014/571/EU: Sklep Evropskega parlamenta z dne 3. aprila 2014 o razrešnici glede izvrševanja proračuna Evropskega azilnega podpornega urada za proračunsko leto 2012

text:
               5.9.2014

               SL

               Uradni list Evropske unije

               L 266/187

         SKLEP EVROPSKEGA PARLAMENTA
   z dne 3. aprila 2014
   o razrešnici glede izvrševanja proračuna Evropskega azilnega podpornega urada za proračunsko leto 2012
   (2014/571/EU)
   EVROPSKI PARLAMENT,

               —

               ob upoštevanju letnih računovodskih izkazov Evropskega azilnega podpornega urada za proračunsko leto 2012,

               —

               ob upoštevanju poročila Računskega sodišča o letnih računovodskih izkazih Evropskega azilnega podpornega urada za proračunsko leto 2012, z odgovori urada (1),

               —

               ob upoštevanju priporočila Sveta z dne 18. februarja 2014 (05849/2014 – C7-0054/2014),

               —

               ob upoštevanju člena 319 Pogodbe o delovanju Evropske unije,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti člena 185 Uredbe,

               —

               ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (3), zlasti člena 208 Uredbe,

               —

               ob upoštevanju Uredbe (EU) št. 439/2010 Evropskega parlamenta in Sveta z dne 19. maja 2010 o ustanovitvi Evropskega azilnega podpornega urada (4) zlasti člena 35 Uredbe,

               —

               ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti (5),

               —

               ob upoštevanju Delegirane uredbe Komisije (EU) št. 1271/2013 z dne 30. septembra 2013 o okvirni finančni uredbi za organe iz člena 208 Uredbe (EU, Euratom) št. 966/2012 Evropskega parlamenta in Sveta (6), zlasti člena 108 Delegirane uredbe,

               —

               ob upoštevanju člena 77 in Priloge VI Poslovnika,

               —

               ob upoštevanju poročila Odbora za proračunski nadzor in mnenja Odbora za državljanske svoboščine, pravosodje in notranje zadeve (A7-0187/2014),

               1.

               podeli razrešnico izvršnemu direktorju Evropskega azilnega podpornega urada glede izvrševanja proračuna urada za proračunsko leto 2012;

               2.

               navaja svoje pripombe v spodnji resoluciji;

               3.

               naroči svojemu predsedniku, naj ta sklep in resolucijo, ki je del sklepa, posreduje direktorju Evropskega azilnega podpornega urada, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

            Predsednik

         Martin SCHULZ

            Generalni sekretar

         Klaus WELLE

      (1)  UL C 365, 13.12.2013, str. 73.

      (2)  UL L 248, 16.9.2002, str. 1.

      (3)  UL L 298, 26.10.2012, str. 1.

      (4)  UL L 132, 29.5.2010, str. 11.

      (5)  UL L 357, 31.12.2002, str. 72.

      (6)  UL L 328, 7.12.2013, str. 42.


title: 2014/204/EU: Sklep Sveta z dne 11. februarja 2014 opodpisu, v imenu Unije, Dogovora med Evropsko unijo in KraljevinoNorveško o podrobnostih njenega sodelovanja pri Evropskem azilnempodpornem uradu

text:
               12.4.2014

               SL

               Uradni list Evropske unije

               L 109/1

         SKLEP SVETA
   z dne 11. februarja 2014
   o podpisu, v imenu Unije, Dogovora med Evropsko unijo in Kraljevino Norveško o podrobnostih njenega sodelovanja pri Evropskem azilnem podpornem uradu
   (2014/204/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije, in zlasti člena 74 ter člena 78(1) in (2) v povezavi s členom 218(5) Pogodbe,
   ob upoštevanju predloga Evropske komisije,
   ob upoštevanju naslednjega:

               (1)

               V Uredbi (EU) št. 439/2010 Evropskega parlamenta in Sveta (1) je določeno, da v Evropskem azilnem podpornem uradu lahko kot opazovalke sodelujejo Islandija, Lihtenštajn, Norveška in Švica. Poleg tega navedena uredba določa, da se pripravi dogovore o naravi, obsegu in načinu sodelovanja teh držav pri delu Evropskega azilnega podpornega urada.

               (2)

               Svet je 27. januarja 2012 pooblastil Komisijo, da začne pogajanja glede Dogovora med Evropsko unijo in Kraljevino Norveško o podrobnostih njenega sodelovanja v Evropskem azilnem podpornem uradu (v nadaljnjem besedilu: Dogovor). Pogajanja so bila 28. junija 2013 uspešno končana s parafiranjem Dogovora.

               (3)

               Dogovor bi bilo treba podpisati in začasno uporabljati do zaključka postopkov, potrebnih za njegovo sklenitev.

               (4)

               Kot je opredeljeno v uvodni izjavi 21 Uredbe (EU) št. 439/2010, Združeno kraljestvo in Irska sodelujeta pri navedeni uredbi, ki je zanju zavezujoča. Za izvajanje člena 49(1) Uredbe (EU) št. 439/2010 bi torej morala sodelovati pri tem sklepu. Zato Združeno kraljestvo in Irska sodelujeta pri tem sklepu.

               (5)

               Kot je opredeljeno v uvodni izjavi 22 Uredbe (EU) št. 439/2010, Danska ne sodeluje in pri navedeni uredbi, ki zanjo ni zavezujoča. Danska zato ne sodeluje pri tem sklepu –

         SPREJEL NASLEDNJI SKLEP:
   Člen 1
   Podpis Dogovora med Evropsko unijo in Kraljevino Norveško o podrobnostih njenega sodelovanja pri Evropskem azilnem podpornem uradu v imenu Unije se odobri s pridržkom sklenitve navedenega dogovora.
   Besedilo Dogovora je priloženo temu sklepu.
   Člen 2
   Predsednik Sveta je pooblaščen, da imenuje osebo(-e), pooblaščeno(-e) za podpis Dogovora v imenu Unije.
   Člen 3
   Dogovor se v skladu s členom 13(3) začasno uporablja do zaključka postopkov, potrebnih za njegovo sklenitev (2).
   Člen 4
   Ta sklep začne veljati na dan sprejetja.

      V Bruslju, 11. februarja 2014

            Za Svet

            Predsednik

         E. VENIZELOS

      (1)  Uredba (EU) št. 439/2010 Evropskega parlamenta in Sveta z dne 19. maja 2010 o ustanovitvi Evropskega azilnega podpornega urada (UL L 132, 29.5.2010, str. 11).

      (2)  Generalni sekretariat Sveta bo v Uradnem listu Evropske unije objavil datum, od katerega se Dogovor začasno uporablja.


title: Sklep Izvršnega Odbora z dne 22. decembra 1994 o uvedbi in uporabi schengenske ureditve na letališčih in pristajališčih (SCH/Com-ex (94)17, Rev. 4)

text:
Pomembno pravno obvestilo

|

41994D0017

Uradni list L 239 , 22/09/2000 str. 0168 - 0172

		Sklep Izvršnega Odboraz dne 22. decembra 1994o uvedbi in uporabi schengenske ureditve na letališčih in pristajališčih(SCH/Com-ex (94)17, Rev. 4)IZVRŠNI ODBOR JEob upoštevanju člena 132 Konvencije o izvajanju Schengenskega sporazuma,ob upoštevanju členov 4 in 6 te konvencije;ob upoštevanju seznanitve in odobritve dokumenta o uvedbi in uporabi schengenske ureditve na letališčih in pristajališčih (SCH/I-Front (94)39, rev.9),SKLENIL:Ukrepi, navedeni v Prilogi, se izvajajo z namenom, da se na letališčih in pristajališčih uvede in uporablja schengenska ureditev.Bonn, 22. decembra 1994PredsednikBernd Schmidbauer--------------------------------------------------SCH/I-Front (94)39, Rev.9Sklepo uvedbi in uporabi schengenske ureditve na letališčih in pristajališčihPri uvajanju schengenske ureditve na letališčih in pristajališčih se upošteva pomen, ki ga imajo zračne poti za nezakonito priseljevanje, in dejstvo, da letališča opravljajo vlogo notranjih in zunanjih mej. Pogodbenice menijo, da je nujno treba sprejeti naslednje nadaljnje ukrepe:1. Izhajajoč iz potrebe, da se potniki na letih iz tretjih držav pri prihodu v letališke zgradbe pred mejno-policijsko vstopno kontrolo in pri odhodu po mejno-policijski izstopni kontroli ne smejo mešati z notranjimi schengenskimi potniki in da morajo biti za to potrebni gradbeni posegi za fizično ločitev letalskih potnikov na vseh letališčih dokončani do uveljavitve Konvencije o izvajanju Schengenskega sporazuma (razen na letališču Schiphol v Amsterdamu je bil izjemoma določen rok do konca leta 1995, pod pogojem, da do takrat zagotovi popolno ločitev potniških tokov z administrativnimi ukrepi), se bo Konvencija o izvajanju Schengenskega sporazuma tudi za zračni promet uveljavil z dnem, ki ga določi Izvršni odbor [1].Med pripravljalnim obdobjem od 22. decembra 1994 do 26. marca 1995 se pogodbenice medsebojno obveščajo o sprejetih ukrepih.2. Da bi pri kontroli na letih iz tretjih držav zmanjšali čakalno dobo za osebe, za katere velja pravo Skupnosti in pri katerih se praviloma preverja samo njihova identiteta, je treba pripraviti vse potrebno za uvedbo ločenih kontrolnih mest, ki so v vseh schengenskih državah označene z enotno označbo Evropske unije s črkama "EU" v sredini kroga, ki ga sestavljajo zvezde. Kontrolna mesta za državljane tretjih držav so označena z napisom "Non–EU nationals". Za kontrolna mesta v romanskih državah se uporabljata kratici "UE" in "Non–UE".3. Na pristajališčih, tj. letališčih, ki na podlagi nacionalne zakonodaje nimajo statusa mednarodnega letališča, imajo pa uradno dovoljenje za opravljanje mednarodnih letov, so pogoji za mejno kontrolo usklajeni s pogoji, ki veljajo na letališčih, razen v naslednjih primerih:- da bi izključili vsako tveganje, se opravi kontrola potnikov na tistih letih, pri katerih ni mogoče z gotovostjo ugotoviti, ali prihajajo izključno z in na območje pogodbenic, ne da bi pri tem pristali na državnem ozemlju tretje države,- kadar obseg prometa to dovoljuje, ni potrebno, da je kontrolno osebje na pristajališčih stalno prisotno, pri čemer pa mora biti zagotovljeno, da tja lahko pravočasno pride, kadar je to potrebno. Upravljalec pristajališča mora pristojne mejno-policijske organe pravočasno obveščati o pristankih in vzletih letal v zračnem prometu s tretjimi državami. Če je to v skladu z nacionalnim pravom, je dovoljeno sodelovanje pomožnih policijskih uradnikov,- praviloma na pristajališčih ni treba izvajati posebnih ukrepov za fizično ločitev potnikov na notranjih letih in letih v tretje države.Ustrezni predpisi o pristajališčih se dodajo k Skupnemu priročniku.[1] Ta določba temelji na predpostavki, da bo sklep o uveljavitvi Schengenskega izvedbenega sporazuma sprejet 22. septembra 1994 in da bo do uveljavitve obstajal 3 mesečni rok.--------------------------------------------------Uvedba in uporaba schengenske ureditve na letališčih in pristajališčihLetališča imajo v schengenskem sistemu pomembno vlogo, ker so zelo pomembna dostopna točka za vedno večje število potnikov in posledično tudi za nezakonito priseljene osebe, in ker letališča hkrati pomenijo notranje in zunanje meje in zato predstavljajo posebno območje, za katero so značilni številni posebni problemi.Konkretno je treba upoštevati naslednje vidike:- uveljavitev Konvencije o izvajanju Schengenskega sporazuma,- usmerjanje potniških tokov na letališčih,- prilagoditev ravni kontrole v civilnem zračnem prometu schengenskim predpisom,- posebne značilnosti pristajališča.1. Uveljavljanje Konvencije o izvajanju Schengenskega sporazuma za letališčaSchengenska ureditev uvaja pomembno novost: pri potnikih na notranjih letih ni treba več opravljati osebne kontrole neodvisno od njihove nacionalne pripadnosti, pri potnikih na letih iz tretjih držav se kontrola opravlja ob vstopu in izstopu iz države; pri čemer je od državljanstva potnika odvisno, kako temeljita je kontrola. Za hkratno dosego obeh ciljev je treba ti dve kategoriji potnikov med seboj ločiti. Po eni strani je treba preprečiti kontrolo potnikov na notranjih letih, po drugi strani pa potnikom na letih iz tretjih držav preprečiti, da bi brez kontrole prišli na območje schengenskih držav.Popolno ločitev je mogoče doseči samo s fizičnimi ukrepi, tj. z ustreznimi gradbenimi posegi. Ločitev se izvede s pomočjo pregrad, postavljenih na obstoječih kontrolnih mestih, z uporabo različnih nivojev v obstoječih zgradbah ali z odvijanjem prometa preko ločenih terminalov.Izhajajoč iz dejstva, da morajo biti gradbeni posegi na vseh letališčih dokončani do uveljavitve Konvencije o izvajanju Schengenskega sporazuma, razen na letališču Schiphol, za katerega je bil izjemoma določen rok do konca leta 1995 pod pogojem, da do takrat zagotovi popolno ločitev potniških tokov z administrativnimi ukrepi, se bo Konvencija o izvajanju Schengenskega sporazuma tudi v zračnem prometu uveljavil na dan, ki ga določi Izvršni odbor [1].Med pripravljalnim obdobjem od 22. decembra 1994 do 26. marca 1995 se pogodbenice medsebojno obveščajo o sprejetih ukrepih.2. Usmerjanje potniških tokov na letališčihPoskusno delovanje je pokazalo, da izvajanje schengenskih določb o kontrolah, še posebej pri državljanih tretjih držav, znatno podaljša čas kontrol in povzroča daljše čakalne dobe. Da bi za osebe, za katere velja pravo Skupnosti, skrajšali čakalno dobo na sprejemljivo raven, je treba izvajanje kontrole teh potnikov pospešiti.Z doseganjem tega namena bi bila ena od možnih rešitev uvedba posebnih kontrolnih mest za osebe, za katere velja pravo Skupnosti. Tem potnikom, pri katerih se običajno opravljajo minimalne kontrole, ne bi bilo treba zgubljati časa zaradi prestopa meje na istem kontrolnem mestu kakor državljanom tretjih držav, pri katerih je izvajanje mejne kontrole temeljitejše in zamudnejše. Izkušnje so pokazale, da se potniki postavijo v pravilno vrsto le, če je ta označena z označbami, ki jih vsi razumejo. Z večjim poenotenjem označb bi dosegli, da bi jih potniki bolj upoštevali. Cilj pri tem mora biti usklajeno ravnanje v vseh schengenskih državah.Za osebe, za katere velja pravo Skupnosti, bodo urejena posebna kontrolna mesta, ki bodo v vseh schengenskih državah označena z enotnimi minimalnimi označbami, tj. z označbo Evropske unije s črkama "EU" v sredini kroga, sestavljenega iz zvezd. Kontrolna mesta za državljane tretjih držav bodo označena z napisom "Non–EU nationals". V državah, kjer govorijo romanske jezike, se uporablja označba "UE" in "Non–UE".3. Prilagoditev intenzivnosti kontrol v civilnem zračnem prometu schengenskim standardomLetališča predstavljajo zunanje meje, zato so načela, ki urejajo mejno kontrolo na njih, enaka načelom, ki urejajo kontrolo potnikovdrugje, na primer na cestnih mejnih prehodih. V nasprotju s cestnim prometom je pri zračnem prometu ključni dejavnik čas, predvsem zaradi zvez med različnimi leti.Zaradi navedenega je treba uskladiti varnostne standarde in časovne omejitve. V primeru dvoma je treba dati prednost varnostnim standardom.Trajanje celotnega postopka odprave je poleg obsega mejno-policijskih aktivnosti odvisno tudi od vrste drugih dejavnikov, kot je na primer število potnikov, njihova sestava, struktura zgradb itd. Okoliščine se med posameznimi letališči razlikujejo. Na podlagi ugotovitev študije, ki jo je opravila IATA, je delovanje letališča precej moteno, če trajajo kontrole v povprečju več kot 40 sekund na letalskega potnika. Ta rezultat izhaja iz poskusov, ki so jih izvedli na podlagi schengenskih kontrolnih standardov. Problemov zaradi omejenih prostorskih in nastanitvenih kapacitet tudi s povečanjem števila osebja ni mogoče v celoti odpraviti.Zato so poleg namestitve dodatnega osebja na letališčih potrebni še posebni ukrepi, ki omogočajo, da se mejne kontrole izvajajo v skladu s schengensko kontrolno ravnijo, in da za to potreben čas v osnovi ni diametralno nasproten časovnim omejitvam drugih sistemov, ki jih je potrebno upoštevati, kot npr. mednarodni zračni promet.Razlikovati je treba med kratko in srednjeročno uresničljivimi ukrepi organizacijske in taktične narave in ukrepi, ki temeljijo na zapleteni tehnologiji in že po svoji naravi zahtevajo več časa za izvedbo.Pogodbenice bodo preverile smotrnost naslednjih ukrepov:3.1 Organizacijske in taktične metodeKoraki te kategorije naj bi racionalizirali in pospešili izvajanje kontrolnega postopka, ne da bi s tem zmanjšali raven varnosti:- uvedba drugega kontrolnega mesta bi osebju v kontrolnih kabinah omogočila, da obravnavo težjih primerov preda dodatnemu osebju in s tem zagotavlja tekoč pretok potnikov,- v skladu s sklepom ministrov in državnih sekretarjev z dne 6. novembra 1992 so kontrole na zunanjih mejah po schengenskih normah učinkovite takrat, ko njihova stopnja intenzivnosti ustreza stanju tveganja in nevarnosti v tretjih državah. Schengenske pogodbenice se medsebojno obveščajo o ravnanju v praksi.V ta namen nameravajo pogodbenice zaprositi domače varnostne organe, da ugotovijo, katere so nevarnosti in tveganja, ki izvirajo iz tretjih držav,- Sredstvo za pospešitev kontrol posebno s povečanjem kontrolnih mest ob istočasnem zmanjšanju osebja je avtomatizirana mejna kontrola. Ta obsega strojno preverjanje z elektronskim odčitavanjem potnih listin ali posebne izkaznice z mikročipom. Kontrole potekajo hitreje, če je nameščenih večje število takšnih naprav, ki ne zavzemajo veliko prostora in so stroškovno občutno ugodnejši v primerjavi s kontrolnimi mesti, ki jih zasedajo uslužbenci.Ta postopek omogoča takojšnje izvajanje celovitejših kontrol, s katerimi lahko takoj ugotovimo, ali so izpolnjeni vsi pogoji za vstop v državo, in sicer tako z računalniško podprtim dostopom do tiraličnih baz podatkov kot s preverjanjem pred izdanimi dovoljenji za uporabo in z izvajanjem ponovitvenih kontrol. Mejni kontrolni organi lahko poleg tega kadarkoli opravijo dodatne kontrole, če menijo, da je to potrebno.3.2 Izpopolnjen potniški informacijski sistemZ namenom, prilagoditve intenzivnosti kontrole zračnega prometa schengenskim standardom, je treba preskusiti nove načine. Ker trajanja kontrol ob pristanku letala ni mogoče poljubno podaljšati, lahko položaj izboljšamo z izvajanjem predhodne kontrole potnikov pred prihodom letala. Ta postopek se deloma že uporablja v mednarodnem zračnem prometu, tako, da se po vzletu letala podatki o potnikih elektronsko posredujejo ciljnemu letališču. Mejni organi na ciljnem letališču imajo tako praviloma dovolj časa, da posredovane podatke preverijo v svojih informacijskih in tiraličnih sistemih.3.3 Kontrola pred vzletomKontrola pred vzletom je drug način, s katerim se izvaja predhodna kontrola potnikov in se izvaja pri letih iz tretjih držav. Pri tem sistemu lahko kontrolni uradniki namembne države na podlagi mednarodnih dogovorov opravljajo kontrole na izhodiščnem letališču, da bi ugotovili, ali potniki izpolnjujejo pogoje za vstop na območje schengenske ciljne države in ali se lahko vkrcajo na letalo. Kontrola pred vzletom je ukrep, ki sicer dopolnjuje vstopno kontrolo na ciljnem letališču, je pa ne nadomesti.4. Posebnosti pristajališčNa pristajališčih, tj. letališčih, ki skladno z ustreznim nacionalnim pravom nimajo statusa mednarodnega letališča, imajo pa uradno dovoljenje za opravljanje mednarodnih letov, mora biti pri potnikih na letih iz tretjih držav opravljena osebna kontrola (Razdelek II, točka 3.3.3 Skupnega priročnika [2].Da bi izključili vsako tveganje, se opravi kontrola potnikov na tistih letih, pri katerih ni mogoče z gotovostjo ugotoviti, ali se odvijajo izključno z in na območje pogodbenic, ne da bi pristali na državnem ozemlju tretje države.Kadar obseg zračnega prometa na pristajališču dovoljuje ni potrebno, da je kontrolno osebje tam stalno prisotno, vendar pod pogojem, da tja lahko pravočasno pride, ko je to potrebno. Upravljalec pristajališča mora pristojne mejno-policijske organe pravočasno obveščati o pristankih in vzletih letal v zračnem prometu s tretjimi državami. Če je to v skladu z nacionalnim pravom, lahko pri tem pomagajo dodatni policijski uradniki.Praviloma na pristajališčih ni potrebno izvajati posebnih ukrepov za fizično ločitev potnikov na notranjih in letih v tretje države, ker je na njih promet običajno le občasen.Ustrezni predpisi o pristajališčih se dodajo Skupnemu priročniku.[1] Ta določba temelji na predpostavki, da bo sklep o uveljavitvi Schengenskega izvedbenega sporazuma sprejet 22. septembra 1994 in da bo med dnevom sprejetja sklepa in dnevom uveljavitve preteklo obdobje treh mesecev.[2] Zaupen dokument, glej SCH/Com-ex (98)17.--------------------------------------------------


title: 2013/393/CFSP: Sklep Sveta 2013/393/SZVP z dne 22. julija 2013 o spremembi Sklepa 2013/382/SZVP o podaljšanju mandata posebnega predstavnika Evropske unije za Afganistan

text:
               23.7.2013

               SL

               Uradni list Evropske unije

               L 198/47

         SKLEP SVETA 2013/393/SZVP
   z dne 22. julija 2013
   o spremembi Sklepa 2013/382/SZVP o podaljšanju mandata posebnega predstavnika Evropske unije za Afganistan
   SVET EVROPSKE UNIJE JE –
   ob upoštevanju Pogodbe o Evropski uniji in zlasti členov 28, 31(2) in 33 Pogodbe,
   ob upoštevanju predloga visokega predstavnika Unije za zunanje zadeve in varnostno politiko,
   ob upoštevanju naslednjega:

               (1)

               Svet je 22. marca 2010 sprejel Sklep 2010/168/SZVP (1) o imenovanju Vygaudasa UŠACKASA za posebnega predstavnika Evropske unije (PPEU) v Afganistanu.

               (2)

               Svet je 15. julija 2013 sprejel Sklep 2013/382/SZVP (2), s katerim je bil mandat PPEU podaljšan do 30. junija 2014.

               (3)

               Za obdobje od 1. septembra 2013 do 30. junija 2014 bi bilo treba imenovati novega PPEU v Afganistanu.

               (4)

               Sklep 2013/382/SZVP bi bilo treba ustrezno spremeniti.

               (5)

               PPEU bo svoje naloge opravljal v razmerah, ki bi se lahko poslabšale in bi lahko ovirale doseganje ciljev zunanjega delovanja Unije iz člena 21 Pogodbe –

         SPREJEL NASLEDNJI SKLEP:
   Člen 1
   Člen 1 Sklepa 2013/382/SZVP se nadomesti z naslednjim:

      „Člen 1
      Posebni predstavnik Evropske unije
      1.   Mandat Vygaudasa UŠACKASA kot PPEU v Afganistanu se podaljša do 31. avgusta 2013.
      2.   Za obdobje od 1. septembra 2013 do 30. junija 2014 se za PPEU v Afganistanu imenuje Franz-Michael SKJOLD MELLBIN.
      3.   Mandat PPEU lahko predčasno preneha, če tako odloči Svet na predlog visokega predstavnika Unije za zunanje zadeve in varnostno politiko (VP).“

   Člen 2
   Začetek veljavnosti
   Ta sklep začne veljati z dnem sprejetja.

      V Bruslju, 22. julija 2013

            Za Svet

            Predsednica

         C. ASHTON

      (1)  UL L 75, 23.3.2010, str. 22.

      (2)  UL L 193, 16.7.2013, str. 22.


title: Sklep (EU) 2015/42 Evropskega parlamenta in Sveta z dne 17. decembra 2014 o uporabi sredstev Evropskega sklada za prilagoditev globalizaciji v skladu s točko 13 Medinstitucionalnega sporazuma z dne 2. decembra 2013 med Evropskim parlamentom, Svetom in Komisijo o proračunski disciplini, sodelovanju v proračunskih zadevah in dobrem finančnem poslovodenju (vloga EGF/2014/010 IT Whirlpool iz Italije)

text:
               14.1.2015

               SL

               Uradni list Evropske unije

               L 8/14

         SKLEP (EU) 2015/42 EVROPSKEGA PARLAMENTA IN SVETA
   z dne 17. decembra 2014
   o uporabi sredstev Evropskega sklada za prilagoditev globalizaciji v skladu s točko 13 Medinstitucionalnega sporazuma z dne 2. decembra 2013 med Evropskim parlamentom, Svetom in Komisijo o proračunski disciplini, sodelovanju v proračunskih zadevah in dobrem finančnem poslovodenju
   (vloga EGF/2014/010 IT Whirlpool iz Italije)
   EVROPSKI PARLAMENT IN SVET EVROPSKE UNIJE STA –
   ob upoštevanju Pogodbe o delovanju Evropske unije,
   ob upoštevanju Uredbe (EU) št. 1309/2013 Evropskega parlamenta in Sveta z dne 17. decembra 2013 o Evropskem skladu za prilagoditev globalizaciji (2014–2020) in razveljavitvi Uredbe (ES) št. 1927/2006 (1) ter zlasti člena 15(4),
   ob upoštevanju Uredbe Sveta (EU, Euratom) št. 1311/2013 z dne 2. decembra 2013 o večletnem finančnem okviru za obdobje 2014–2020 (2) in zlasti člena 12,
   ob upoštevanju Medinstitucionalnega sporazuma z dne 2. decembra 2013 med Evropskim parlamentom, Svetom in Komisijo o proračunski disciplini, sodelovanju v proračunskih zadevah in dobrem finančnem poslovodenju (3) ter zlasti točke 13,
   ob upoštevanju predloga Evropske komisije,
   ob upoštevanju naslednjega:

               (1)

               Evropski sklad za prilagoditev globalizaciji (ESPG) je bil ustanovljen za zagotavljanje podpore delavcem, ki so postali presežni, in samozaposlenim osebam, ki so prenehale opravljati svojo dejavnost zaradi velikih strukturnih sprememb v svetovnih trgovinskih tokovih, ki so posledica globalizacije, zaradi še vedno trajajoče svetovne finančne in gospodarske krize, ki je predmet Uredbe (ES) št. 546/2009 Evropskega parlamenta in Sveta (4), ali nove svetovne finančne in gospodarske krize, ter za pomoč pri njihovi ponovni vključitvi na trg dela.

               (2)

               Sredstva ESPG ne presegajo najvišjega letnega zneska 150 milijonov EUR (cene iz leta 2011), kot je določeno v členu 12 Uredbe (EU, Euratom) št. 1311/2013.

               (3)

               Italija je 18. junija 2014 predložila vlogo za uporabo sredstev ESPG v zvezi z odpuščanjem v Whirlpool Europe S.r.l. ter petih dobaviteljih in proizvajalcih v poproizvodni fazi v Italiji in jo v skladu s členom 8(3) Uredbe (EU) št. 1309/2013 dopolnila z dodatnimi informacijami. Vloga izpolnjuje zahteve za določitev finančnega prispevka iz ESPG iz člena 13 Uredbe (EU) št. 1309/2013.

               (4)

               Zato bi bilo treba uporabiti sredstva ESPG, da se zagotovi finančni prispevek v višini 1 890 000 EUR za vlogo, ki jo je predložila Italija –

         SPREJELA NASLEDNJI SKLEP:
   Člen 1
   V splošnem proračunu Evropske unije za proračunsko leto 2014 se iz Evropskega sklada za prilagoditev globalizaciji uporabi vsota 1 890 000 EUR v odobritvah za prevzem obveznosti in odobritvah plačil.
   Člen 2
   Ta sklep se objavi v Uradnem listu Evropske unije.

      V Strasbourgu, 17. decembra 2014

            Za Evropski parlament

            Predsednik

         M. SCHULZ

            Za Svet

            Predsednik

         B. DELLA VEDOVA

      (1)  UL L 347, 20.12.2013, str. 855.

      (2)  UL L 347, 20.12.2013, str. 884.

      (3)  UL C 373, 20.12.2013, str. 1.

      (4)  Uredba (ES) št. 546/2009 Evropskega parlamenta in Sveta z dne 18. junija 2009 o spremembi Uredbe (ES) št. 1927/2006 o ustanovitvi Evropskega sklada za prilagoditev globalizaciji (UL L 167, 29.6.2009, str. 26).